क्रसेंट स्कूल की टीम लीग मैच में अव्वल
स्कूल स्पोर्ट्स प्रमोश फाउंडेशन और भारतीय खेल प्राधिकरण के संयुक्त तत्वावधान में गांव बनगांव में जिला स्तरीय अंडर 15 क्रिकेट प्रतियोगिता के दूसरे दिन हुए लीग मैच में क्रसेंट और पायनियर स्कूल की टीमों के बीच मुकाबला हुआ। मैच को क्रसेंट स्कूल की टीम ने जीता। टीम के खिलाड़ी निखिल को मैन ऑफ दी मैच घोषित किया गया।
फाउंडेशन के ब्लॉक सचिव गौरी शंकर साहू ने बताया कि मैच में पॉयनियर की टीम ने टॉस जीतकर पहले बल्लेबाजी करने का निर्णय लिया। टीम ने 25 ओवरों में 154 रन बनाए और क्रसेंट की टीम को 155 रनों का लक्ष्य दिया। क्रसेंट की टीम ने अच्छी बल्लेबाजी कर 155 रनों के लक्ष्य को 21 ओवरों में ही तीन विकेट खोकर प्राप्त कर लिया। विजेता टीम के खिलाड़ी निखिल ने शानदार खेल का प्रदर्शन करते हुए 53 रन बनाए। सन्नी ने 38 रन का योगदान दिया और अभिषेक ने नाबाद 21 रन बनाए।
निखिल के शानदार प्रदर्शन के चलते उसे मैन ऑफ दी मैच घोषित किया गया। साहू ने बताया कि रविवार का लीग मैच डीएवी स्कूल और पॉयनियर स्कूल की टीमों के बीच खेला जाएगा।
इस मौके पर फाउंडेशन के जिला कोऑर्डिनेटर कृष्ण तनेजा, डीपीई रामफल बैनीवाल, डीपीई सुभाष भांभू, राजेश बुगालिया, मनोज कुमार, रोहताश, स्कोरर रामनिवास, कृष्ण बैनीवाल, पीटीआई संदीप गोदारा डीपीई अश्विनी, राजेंद्र पीटीआई आदि थे।
फतेहाबाद। मैच जीतने के बाद खुशी जताते क्रसेंट पब्लिक स्कूल की टीम के सदस्य।
निखिल बना मैन ऑफ दी मैच
bho_Deva hin_Deva hin_Deva hin_Deva bho_Deva awa_Deva hin_Deva